
Αριθ. 27747/Ζ2/3593 (1) 

Ορισμός Προέδρου Δ.Σ. της ΕΡΤ-ΑΕ. 


Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

' Εχοντας υπόψη τις διατάξεις: 

1. Του άρθρου 6 του Ν. 1730/87 «Ελληνική Ραδιοφωνία - 
Τηλεόραση, Ανώνυμη Εταιρεία (ΕΡΤ - ΑΕ). 

2. Του Ν.Δ. 216/1974 «περί συστάσεως Υπουργείου Προε¬ 
δρίας Κυβερνήσεως». 

3. Του Π.Δ. 381/77 «περί Οργανισμού της παρά τω Υπουρ¬ 
γείου Προεδρίας Κυβερνήσεως Γενικής Γραμματείας Τύπου και 
Πληροφοριών όπως συμπληρώθηκε και τροποποιήθηκε με το 
Π.Δ. 809/78, αποφασίζουμε: 

Ορίζουμε τον Ανδρέα Χριστοδουλίδη, Πρόεδρο του Διοικητι¬ 
κού Συμβουλίου της ΕΡΤ - ΑΕ. 

Η θητεία του ανωτέρω είναι τριετής. 

Η απόφαση αυτή να δημοσιευθεί στην Εφημερίδα της Κυβέρ¬ 
νησης. 

Αθήνα, 19 Οκτωβρίου 1987 

Ο Υπουργός 

ΑΠ. ΚΑΚΛΑΜΑΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 94539/2619 (2) 

Ανάθεση της διαχείρισης του Α’ Κρατικού Παιδικού Σταθμού 
Άνω Πετραλώνων στην Τράπεζα της Ελλάδος. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π. Δ/τος «Διαχείριση νο¬ 
μικών προσώπων, από την Τράπεζα της Ελλάδος». 

2. Το από 7.10.1958 Β.Δ/γμα(ΦΕΚΑ· 175/24.10.1958) 
«Τροποποίηση του από 20.1.1932 Π. Δ/τος». 

3. Το Π. Δ/γμα αριθ. 603/26.7.79 (ΦΕΚ 179/Α' 
8.8.1979) «περί ιδρύσεως 37 Εθνικών Παιδικών Σταθμών». 

4. Το Ν. 1431/84 «Ρύθμιση θεμάτων Φορέων Κοινωνικής 
Πρόνοιας Παιδικής προστασίας με τον οποίο οι Εθνικοί Παιδικοί 
Σταθμοί μετωνομάζονται σε Κρατικούς Παιδικούς Σταθμούς». 

5. Το έγγραφο της Τραπέζης της Ελλάδος αριθ.' 57805/ 
28.9.1987. 

6. Την απόφαση του Υπουργού Οικονομικών αριθ. 53755/ 
4203/26.5.1986 (ΦΕΚ 383/Β' 10.6.1986) «Μεταβίβαση 
της Εξουσίας να υπογράφουν με εντολή Υπουργού, στους Προϊ¬ 
σταμένους Δ/νσεων, Τμημάτων κ.λπ.», αποφασίζουμε: 

Π ταμειακή διαχείριση του Α' Κρατικού Παιδικού Σταθμού 
Άνω Πετραλώνων ν’ ασκείται από την Τράπεζα της Ελλάδος, 
σύμφωνα με τις διατάξεις του από 20.1.1932 Π. Δ/τος «Διαχεί¬ 
ριση νομικών προσώπων από την Τράπεζα της Ελλάδος», όπως 
αυτό τροποποιήθηκε με το από 7.10.1958 Β. Δ/γμα. 

Το ανωτέρω νομικό πρόσωπο θα εξυπηρετείται από την Τρά¬ 
πεζα της Ελλάδος (Κεντρικό Κατάστημα). 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 2 Οκτωβρίου 1987 
Μέ εντολή Υπουργού 
Ο Διευθυντής 
ΕΠ. ΚΑΤΣΟΡΙΔΑΣ 


♦ 


Αριθ. 94540/2617 (3) 

Ανάθεση της διαχείρισης του Γ' Κρατικού Παιδικού Σταθμού Πε¬ 
τρούπολης στην Τράπεζα της Ελλάδος. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π. Δ/τος «Διαχείριση νο¬ 
μικών προσώπων, από την Τράπεζα της Ελλάδος». 

2. Το από 7.10.1958 Β. Δ/γμα (ΦΕΚ Α' 175/24.10.1958) 
«Τροποποίηση του από 20.1.1932 Π. Δ/τος». 

3. Το Π. Δ/γμα αριθ. 559/31.7.1982 (ΦΕΚ 98/Ά 
23.8.1982) «Ίδρυση 170 Εθνικών Παιδικών Σταθμών». 

4. Το Ν. 1431/84 «Ρύθμιση θεμάτων Φορέων Κοινωνικής 
Πρόνοιας Παιδικής προστασίας με τον οποίο οι Εθνικοί Παιδικοί 
Σταθμοί μετωνομάζονται σε Κρατικούς Παιδικούς Σταθμούς». 

5. Το έγγραφο της Τραπέζης της Ελλάδος αριθ. 57806/ 
28.9.1987. 

6. Την απόφαση του Υπουργού Οικονομικών αριθ. 53755/ 
4203/26.5.1986 (ΦΕΚ 383/Β’ 10,6.1986) «Μεταβίβαση 
της Εξουσίας να υπογράφουν με εντολή Υπουργού, στους Προϊ¬ 
σταμένους Δ/νσεων, Τμημάτων κ.λπ.», αποφασίζουμε: 

Η ταμειακή διαχείριση του Γ' Κρατικού Παιδικού Σταθμού 
Πετρούπολης ν’ ασκείται από την Τράπεζα της Ελλάδος, σύμ¬ 
φωνα με τις διατάξεις του από 20.1.1932 Π. Δ/τος «Διαχείριση 
νομικών προσώπων από την Τράπεζα της Ελλάδος», όπως αυτό 
τροποποιήθηκε με το από 7.10.1958 Β. Δ/γμα. 

Το ανωτέρω νομικό πρόσωπο θα εξυπηρετείται από την Τρά¬ 
πεζα της Ελλάδος (Κεντρικό Κατάστημα). 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 


Αθήνα, 2 Οκτωβρίου 1987 


Με εντολή Υπουργού 
Ο Διευθυντής 
ΕΠ. ΚΑΤΣΟΡΙΔΑΣ 


Αριθ. 368356 (4) 

Αντικατάσταση του Προέδρου της Τεχνικής Γνωμοδοτικής Επι¬ 
τροπής Λιπασμάτων. 

Ο ΥΦΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 7 του Ν. 1565/85 (ΦΕΚ 164/Α/26.9.85), 
«Λιπάσματα». 

β) Του άρθρου 212 του Π.Δ. 433/1977 «περί Οργανισμού 
του Υπουργείου Γεωργίας», όπως συμπληρώθηκε και τροποποι¬ 
ήθηκε μεταγενέστερα. 

γ) Του Ν. 1558/85 (ΦΕΚ 137/Α'/26.7.85) «Κυβέρνηση 
και Κυβερνητικά Όργανα». 

2. Το από 30.9.87 Υπηρεσιακό Σημείωμα της Δ/νσης Ανα¬ 
παραγωγής Φυτών και Λιπασμάτων. 

3. Την με αριθμό 308886/28.2.86 (ΦΕΚ 140/Β/ 
31.3.86) απόφαση του Αναπληρωτή Υπουργού Γεωργίας «Συ¬ 
γκρότηση της Τεχνικής Γνωμοδοτικής Επιτροπής Λιπασμάτων 
και την με αριθμό 388921/7.7.86 (ΦΕΚ 551/Β'/12.8.86) 
απόφαση Υφυπουργού Γεωργίας «Αντικατάσταση μελών της Τε¬ 
χνικής Γνωμοδοτικής Επιτροπής Λιπασμάτων». 

4. Την με αριθμό 344172/7.5.86 (ΦΕΚ 318/Β'/9.5.86) 
απόφαση Πρωθυπουργού και Υπουργού Γεωργίας «Ανάθεση αρ¬ 
μοδιοτήτων Υπουργού Γεωργίας στους Υφυπουργούς Γεωρ¬ 
γίας», αποφασίζουμε: 

1. Τροποποιούμε την με αριθμό 388921/7.7.86 απόφασή 
μας «Αντικατάσταση μελών της Τεχνικής Γνωμοδοτικής Επιτρο¬ 
πής Λιπασμάτων» ως προς την παράγραφο 1 και ορίζουμε Πρόε¬ 
δρο της Επιτροπής τον Ευάγγελο Σεφεριάδη Ειδικό Γραμματέα 
του Υπουργείου Γεωργίας, αντί του Γ. Χριστόπουλου με αναπλη¬ 
ρωτή τον Κ. Οικονομόπουλο, προϊστάμενο κατ’ αναπλήρωση της 
Δ/νσης Αναπαραγωγής Φυτών και Λιπασμάτων. 

2. Κατά τα λοιπά ισχύουν οι με αριθμό 308886/28.2.86 και 
388921/7.7.86 αποφάσεις. 

3. Η θητεία του ανωτέρω λήγει την 31η Δεκεμβρίου 1987. 

4. Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 6 Οκτωβρίου 1987 

Ο ΥΦΥΠΟΥΡΓΟΣ 

ΔΗΜ. ΠΙΤΣΙΩΡΗΣ 


♦ 


Αριθ. 32594 (5) 

Καταβολή μέρους δεδουλευμένων αποδοχών στους εργαζόμε¬ 
νους της Επιχείρησης ΒΙΟΦΑΡΜ ΑΒΕΕ που έκαναν επίσχεση 

εργασίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Ν. 1172/ 
81 «περί κυρώσεως, συμπληρώσεως και ερμηνείας της υπό χρο¬ 
νολογίαν 2.3.81 Πράξεως Νομοθετικού Περιεχομένου περί κα¬ 
ταβολής υπό του Οργανισμού Απασχολήσεως Εργατικού Δυνα¬ 
μικού, δεδουλευμένων αποδοχών και αποζημιώσεων εις μισθω¬ 
τούς κ.λπ.». 

2. Την αριθμ. 14342/1987 γνωμοδότηση του Δ.Σ. του 
ΟΑΕΔ (αριθμ. συνεδρίασης 270/30.9.87) που μας υποβλήθηκε 
με το αριθμ. 108352/1987 έγγραφο του Οργανισμού. 

3. Το γεγονός, ότι, στην περίπτωση αυτή, συντρέχουν λόγοι 
γενικώτερου κοινωνικού ςμμφέροντος και προκύπτει, έκδηλη οι¬ 
κονομική αδυναμία της επιχείρησης, αποφασίζουμε: 

Εγκρίνουμε την καταβολή από τον ΟΑΕΔ μέρους των δεδου¬ 
λευμένων αποδοχών μηνός Αυγούστου 1987 και μέχρι του πο¬ 
σού των είκοσι πέντε χιλιάδων (25.000) δρχ. στον καθένα από 
τους 73 μισθωτούς της επιχείρησης ΒΙΟΦΑΡΜ ΑΒΕΕ που έκα¬ 
ναν επίσχεση εργασίας συνολικού ύψους 1.825.000 δρχ. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 7 Οκτωβρίου 1987 

Ο ΥΠΟΥΡΓΟΣ 

Γ. ΓΕΝΝΗΜΑΤΑ! 

-♦- 

Αριθ, ΥΠΠΟ/ΔΙΛΑΠ/Γ/2383/39652 (6) 

Ανάκληση της Τ.Α. ΤΠΠΟ/Δ1ΛΑΠ/Γ/2364/35560/2.9.86 
(ΦΕΚ 776/Β'/31.10.1986) και αποχαρακτηρισμός των 
κτιρίων Δ8 (λουτρά, αποδυτήρια) και Δ13 (σιδηρουργεία) 
ιδιοκτησίας ΔΕΦΑ που περικλείονται από τις οδούς Περσεφό- 
νης, Ιάκχου, Πειραιώς και Βουτάδων. 

Η ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών Ορ¬ 
γάνων», που δημοσιεύτηκε στο ΦΕΚ 137/Α'/26.7.85. 

β) Του άρθρου 52 του Ν. 5351/1932 «περί Αρχαιοτή¬ 
των», 

γ) Του Ν. 1469/50 «περί προστασίας ειδικής κατηγορίας οι¬ 
κοδομημάτων και έργων τέχνης μεταγενεστέρων του 1830». 
δ) Του Π.Δ. 941/77 «περί Οργανισμού του ΤΠΠΕ». 


2. Το Π.Δ. 161/26.4.84 (ΦΕΚ 54/Α-/30.4.84) «περί ανα¬ 
κατανομής αρμοδιοτήτων των Υπουργείων ΥΠΠΕ - ΥΧΟΠ». 

3. Όλα τα στοιχεία του φακέλου. 

4. Την Υ.Α. ΥΠΠΟ/ΔΙΛΑΠ/Γ/2364/35560/2.9.86 
(ΦΕΚ 776/Β’/31.10.86) με την οποία τα κτίρια χαρακτηρίστη¬ 
καν ως ιστορικά διατηρητέα μνημεία. 

5. Την κατά πλειοψηφία γνωμοδότηση του Κεντρικού Συμ¬ 
βουλίου Νεωτέρων Μνημείων με αριθμό 5/25.6.87, αποφασί¬ 
ζουμε: 

Ανακαλούμε την Υ.Α. ΥΓΙΠΟ/ΔΙΛΑΠ/Γ/2364/35560/ 
2.9.86 (ΦΕΚ 7!76/Β*/31.10.1986) με την οποία χαρακτηρί¬ 
στηκαν ως ιστορικά διατηρητέα μνημεία τα κτίρια Δ8 (λουτρά, 
αποδυτήρια) και Δ13 (σιδηρουργεία) στο Γκάζι Αθήνας, που πε¬ 
ρικλείεται από τις οδούς Περσεφόνης, Ιάκχου, Πειραιώς και Βου¬ 
τάδων ιδιοκτησίας ΔΕΦΑ, επειδή δεν παρουσιάζουν αξιόλογο 
ιστορικό ή αρχιτεκτονικό ενδιαφέρον και εγκρίνουμε την χορή¬ 
γηση άδειας κατεδαφίσεως των παραπάνω κτιρίων. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα. 5 Οκτωβρίου 1987 

Η ΥΠΟΥΡΓΟΣ 

ΜΕΛΙΝΑ ΜΕΡΚΟΥΡΗ 






ΕΦΗΜΕΡΙΙ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρίθ. ΥΠΠΟ/ΑΙΛΑΠ/Γ/39653 (7) 

Ανάκληση εν μέρει της Υ.Α. ΥΠΠΟ/ΔΙΛΑΠ/Γ/2373/35966/ 
2.9.86 (ΦΕΚ 747/Β/31.10.86), εμμονή στο χαρακτηρισμό 
ως ιστορικών διατηρητέων μνημείων των κτιρίων Δ6, Δ6 ! , 
ΔΙΟ, Δ1, Δ16, Α1, και οι τρεις καμινάδες της περιοχής 
«Γκάζι» της Αθήνας, άρση του χαρακτηρισμού του κτιρίου Δ7 
και της προσθήκης Α1(α). 

Η ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών Ορ¬ 
γάνων», που δημοσιεύτηκε στο ΦΕΚ 137/Α'/26,7.85. 

β) Του άρθρου 52 του Ν. 5351/1932 «περί Αρχαιοτή¬ 
των». 

γ) Του Ν. 1469/50 «περί προστασίας ειδικής κατηγορίας οι¬ 
κοδομημάτων και έργων τέχνης μεταγενεστέρων του 1830». 
δ) Του Π.Δ. 941/77 «περί Οργανισμού του ΤΠΠΕ». 

2. Το Π.Δ. 161/26.4.84 (ΦΕΚ 54/Α'/30.4.84) «περί ανα¬ 
κατανομής αρμοδιοτήτων των Υπουργείων ΤΠΠΕ - ΥΧΟΠ». 

3. Όλα τα στοιχεία του φακέλου. 

4. Την Υ.Α. ΥΠΠΟ/ΔΙΛΑΠ/Γ/2373/35966/2.9.86 
(ΦΕΚ 747/Β/31.10.86), με την οποία τα κτίρια Δ6, Δ6\ Δ7, 
ΔΙΟ, Δ1, Δ16, Α1, και οι τρεις καμινάδες χαρακτηρίστηκαν ως 
ιστορικά διατηρητέα μνημεία. 


5. Την ομόφωνη γνωμοδότηση του Κεντρικού Συμβουλίου Νε- 
ωτέρων Μνημείων με αριθμό 5/25.6.87, αποφασίζουμε: 

Ανακαλούμε την Υ.Α. ΥΠΠΟ/ΔΙΛΑΠ/Γ/2373/35966/ 
2.9.86 (ΦΕΚ 747/Β/31.10.86), με την οποία χαρακτηρίστη¬ 
καν ως ιστορικά διατηρητέα μνημεία τα κτίρια Δ6, Δ6\ Δ7, 
ΔΙΟ, Δ1, Δ16, Α1, και οι τρεις καμινάδες της περιοχής «Γκάζι» 
της Αθήνας, που περικλείεται από τις οδούς Περσεφόνης, Ιάκχου, 
Πειραιώς και Βουτάδων, μαζί με τον εσωτερικό μηχανολογικό 
εξοπλισμό τους, και την τροποποιούμε ως εξής: 

α) Εμμένουμε στον χαρακτηρισμό ως ιστορικών διατηρητέων 
μνημείων των κτιρίων Δ6, Δ6\ ΔΙΟ, Δ1, Δ16, Α1, και των 
τριών καμινάδων, γιατί παρουσιάζουν αξιόλογο ιστορικό και μορ- 
φολογικό ενδιαφέρον. 

β) Αίρουμε το χαρακτηρισμό του κτιρίου των φούρνων Δ7 και 
της προσθήκης Δ1 (α) (γραφεία) (τμήμα διώροφο και τριώροφο), 
του κτιρίου Δ1, επειδή δεν παρουσιάζουν αξιόλογο ιστορικό και 
μορφολογικό ενδιαφέρον και εγκρίνουμε τη χορήγηση άδειας κα- 
τεδαφίσεώς τους. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 5 Οκτωβρίου 1987 

Η ΥΠΟΥΡΓΟΣ 

ΜΕΛΙΝΑ ΜΕΡΚΟΥΡΗ 



Αριθ. ΥΠΠΟ/ΚΑΤΕΧΝ/Α/36117/1911 (8) 

Χορήγηση άδειας ίδρυσης και λειτουργίας Ωδείου στην Αντιγόνη 
Μαράκη-Μπούρκα. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 941/77 «περί οργανισμού του Υπουργείου Πολιτι¬ 
σμού και Επιστημών». 

3. Το Β. Δ/γμα 16/1966 «περί ιδρύσεως ιδιωτικών μουσι¬ 
κών ιδρυμάτων». 

4. Το Ν. 299/76 «περί ρυθμίσεως θεμάτων αφορώντων εις 
τον κανονισμό λειτουργίας των ιδιωτικών μουσικών ιδρυμάτων 
ως και το από 11.11.57 Β.Δ. «περί κυρώσεως του εσωτερικού 
κανονισμού του Ωδείου Θεσσαλονίκης». 

5. Το άρθρο 29 του Ν. 1158/81 «περί οργανώσεως και διοι- 
κήσεως Σχολών Ανωτέρας Καλλιτεχνικής Εκπαιδεύσεως». 

6. Την αριθ. ΥΠΠΟ/ΔΙΟΙΚ/Ο-Ε/Φ.09/32530/8.8.86 
(ΦΕΚ 548/Β'/12.8,86) απόφαση της Υπουργού Πολιτισμού 
«Μεταβίβαση αρμοδιοτήτων και δικαιώματος υπογραφής ”Με 
εντολή Υπουργού” στο Γενικό Γραμματέα, στον Ειδικό Γραμμα¬ 
τέα του Διοικητικού Τομέα Πολιτιστικής Κληρονομιάς και στους 
Προϊσταμένους Διευθύνσεων Τμημάτων και Γραφείων της Κε¬ 


ντρικής Υπηρεσίας του Υπουργείου Πολιτισμού». 

7. Το από 10.9.87 πρακτικό αυτοψίας της Διεύθυνσης Πολι¬ 
τιστικών Κτιρίων και Αναστηλώσεως Νεωτέρων Μνημείων του 
Υπουργείου Πολιτισμού. 

8. Τις από 28.8.1987 και 14.9.1987 αιτήσεις της Αντιγόνης 
Μαράκη-Μπούρκα με τα συνημμένα δικαιολογητικά, αποφασί¬ 
ζουμε: 

1. Χορηγούμε στην Αντιγόνη Μαράκη-Μπούρκα άδεια ίδρυ¬ 
σης και λειτουργίας Ωδείου που θα στεγαστεί στο κτίριο της οδού 
I. Δροσοπούλου 184 ισόγειο Α’ και Β’ όροφος Αθήνα, και θα έχει 
την επωνυμία «Ωδείο Σύνδεσμος Τέχνης». 

2. Το Ωδείο θα λειτουργήσει τις εξής Σχολές και Τμήματα: 

Α. Σχολή Ανωτέρων Θεωρητικών μαθημάτων και Συνθέσεως 
με τμήματα: 

α) Ωδικής, β) Αρμονίας, γ) Αντίστιξης, δ) Φυγής. 

Β. Σχολή ενοργάνου μουσικής με τμήματα: 

α) Πληκτών, β) Εγχόρδων, γ) Πνευστών. 

Γ. Σχολή μονωδίας με τμήματα: 

α) Μονωδίας, β) Μελοδραματικής. 

3. Στην αίθουσα ομαδικής διδασκαλίας δεν επιτρέπεται η φοί¬ 
τηση περισσοτέρων των 8 σπουδαστών. 

4. Η άδεια ισχύει από το σχολικό έτος 1987-1988. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 30 Σεπτεμβρίου 1987 
Με εντολή Υπουργού 
Ο Γενικός Γραμματέας 
ΚΩΝ/ΝΟΣ ΑΛΑΒΑΝΟΣ 

- 4 - 

Αριθ. ΥΠΠΟ/ΚΑΤΕΧΝ/Δ/3127/39403 (9) 

Χορήγηση άδειας λειτουργίας στο Δημοτικό Ωδείο Χαλκίδας ΝΙ¬ 
ΚΟΣ ΣΚΑΛΚΩΤΑΣ. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π. Δ/γμα 941/77 «περί Οργανισμού του Υπουργείου 
Πολιτισμού και Επιστημών». 

3. Το Β. Δ/γμα 16/1966 «περί ιδρύσεως ιδιωτικών μουσι¬ 
κών ιδρυμάτων». 

4. Το Ν. 299/76 «περί ρυθμίσεως θεμάτων αφορώντων εις 
τον κανονισμό λειτουργίας των ιδιωτικών μουσικών ιδρυμάτων 
ως και το από 11.11.57 Β.Δ/γμα «περί κυρώσεως του εσωτερι¬ 
κού κανονισμού του Ωδείου Θεσσαλονίκης». 

5. Το άρθρο 29 του Ν. 1158/81 «περί οργανώσεως και διοι- 
κήσεως Σχολών Ανωτέρας Καλλιτεχνικής Εκπαιδεύσεως». 

6. Την αριθμ. ΥΠΠΟ/ΔΙΟΙΚ/Ο-Ε/Φ.09/32530/8.8.86 
(ΦΕΚ 548/τ.Β/12,8.86) απόφαση της Υπουργού Πολιτισμού 
«Μεταβίβαση αρμοδιοτήτων και δικαιώματος υπογραφής «Με 
εντολή Υπουργού» στον Γενικό Γραμματέα, στον Ειδικό Γραμμα¬ 
τέα του Διοικητικού Τομέα Πολιτιστικής Κληρονομιάς, και στους 
Προϊσταμένους Διευθύνσεων Τμημάτων και Γραφείων της Κε¬ 
ντρικής Υπηρεσίας του Υπουργείου Πολιτισμού». 

7. Την αριθ. 9031/22.5.86 απόφαση του Νομάρχη Εύβοιας 
«Σύσταση ίδιου. Νομικού Προσώπου με το όνομα Δημοτικό Ωδείο 
Χαλκίδας ΝΙΚΟΣ ΣΚΑΛΚΩΤΑΣ» ΝΠΔΔ (στο Δήμο Χαλκι- 
δέων) που δημοσιεύθηκε στο ΦΕΚ 446/τ.Β/11.7.1986. 

7. Την αριθμ. 7/1987 απόφαση του Δημοτικού Συμβουλίου 
Χαλκιδέων «Περί ορισμού μελών Διοικητικού Συμβουλίου του 
Δημοτικού Ωδείου Χαλκίδας ΝΙΚΟΣ ΣΚΑΛΚΩΤΑΣ 
(Ν.Π.Δ.Δ.). 

9. Το από 27.8.87 πρακτικό αυτοψίας της Δ/νσεως Εσωτερι¬ 
κών ΤΥΔΚ της Νομαρχίας Εύβοιας. 

10. Το αριθ. 181/16.7.87 έγγραφο του Στέλιου Μαργαρίτη, 
Προέδρου του Δημοτικού Συμβουλίου του Δήμου Χαλκίδας, με 
τα συνημμένα δικαιολογητικά, αποφασίζουμε: 

1. Χορηγούμε στο ΝΠΔΔ «Δημοτικό Ωδείο Χαλκίδας ΝΙΚΟΣ 
ΣΚΑΛΚΩΤΑΣ» άδεια λειτουργίας Ωδείου που θα στεγαστεί στο 
κτίριο της οδού Κριεζή αριθμ. 26 Χαλκίδα καί θα έχει την επωνυ¬ 
μία «Δημοτικό Ωδείο Χαλκίδας ΝΙΚΟΣ ΣΚΑΛΚΩΤΑΣ». 

2. Το Ωδείο θα λειτουργήσει τις εξής Σχολές και Τμήματα: 

α. Σχολή Ανωτέρων Θεωρητικών Μαθημάτων με τμήματα: 
(1. Ωδικής, 2. Αρμονίας, 3. Ενοργανώσεως, 4. Αντίστιξης και 5. 
Φυγής). 

β. Σχολή ενοργάνου μουσικής με τμήματα: 

1. Πληκτών, 2. Εγχόρδων και 3. Πνευστών. 

γ. Σχολή Μονωδίας με τμήματα: 

1. Μονωδίας και 2. Μελοδραματικής. 

3. Στην αίθουσα ομαδικής διδασκαλίας δεν επιτρέπεται η φοί¬ 
τηση περισσοτέρων των 28 σπουδατών. 

4. Η άδεια ισχύει από το σχολικό έτος 1987-88. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 17 Σεπτεμβρίου 1987 

Με εντολή Υπουργού 
Ο Γενικός Γραμματέας 
ΚΩΝΣΤΑΝΤΙΝΟΣ ΑΛΑΒΑΝΟΣ 


Αριθ. ΥΠΠΟ/ΑΡΧ/Β1/Φ30/32344/730 (10) 

Χαρακτηρισμός Ι.Ν. Αναλήψεως στον οικισμό Παλαιοπαναγίας 
Λακωνίας ως ιστορικού διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την ΥΠΠΟ/ΔΙΟΙΚ/Ο-Ε/Φ09/32350/8.8.86 «Μεταβί¬ 
βαση αρμοδιοτήτων Υπουργού και δικαιώματος υπογραφής “Με 
εντολή Υπουργού” στο Γενικό Γραμματέα, στον Ειδικό Γραμμα¬ 
τέα Διοικητικού Τομέα Πολιτιστικής Κληρονομιάς και στους 
Προϊσταμένους Διευθύνσεων, Τμημάτων και Γραφείων της Κε¬ 
ντρικής Υπηρεσίας του ΥΠΠΟ». 

2. Τις διατάξεις του Κ.Ν. 5351/32 «περί Αρχαιοτήτων». 

3. Την Γνωμοδότηση του Τοπικού Συμβουλίου Μνημείων 
Ανατολικής Πελοποννήσου όπως διατυπώθηκε στην αρ. 6/ 
8.7.87 Συνεδρία του, αποφασίζουμε: 

Χαρακτηρίζουμε ως ιστορικό διατηρητέο μνημείο τον Ι.Ν. της 
Αναλήψεως που βρίσκεται στον Οικισμό Παλαιοπαναγιάς της 
επαρχίας Λακεδαίμονος του Νομού Λακωνίας. 

Ο ναός που χρονολογείται στο α' μισό του 19ου αιώνα είναι 
μονόχωρος, κεραμοσκέπαστος με τρίπλευρη κόγχη ιερού, έχει σε 
δεύτερη χρήση βυζαντινά γλυπτά και επιγραφές, ξύλινο τέμπλο 
με μεταβυζαντινής εποχής εικόνες, και στην Ν.Δ. γωνία πενταό- 
ροφο κωδωνοστάσιο, κτισμένο με μεγάλους κατεργασμένους λί¬ 
θους ισόδομης τεχνικής. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 23 Σεπτεμβρίου 1987 
Με εντολή Υπουργού 
Ο Ειδικό Γραμματέας 
ΓΕΩΡΓΙΟΣ ΘΩΜΑΣ 

-♦- 

Αριθ. Φ 9/8782 (11) 

Τροποποίηση της Φ.9/2767/28.3.86 απόφασης του Νομάρχη 

Εύβοιας σχετικά με τον έλεγχο σταυλισμού και επιχειρήσεων 

ζωικών προϊόντων. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τον Α.Ν. 2520/40 «περί Υγειονομικών Δ/ξεων». 

2. Τον Ν. 3200/55 «περί Διοικητικής αποκεντρώσεως». 

3. Τον Ν. 1579/85 άρθρο 15 «περί ελέγχου σταυλισμού και 
επιχειρήσεων ζωικών προϊόντων». 

4. Το από 5-1/87 Π.Δ/γμα «περί αποστάσεων σταυλισμού 
ζώων από οικισμούς κ.λπ.». 

5. Το αριθ. Φ. 9/2767/28-3.86 απόφασή μας. 

6. Τηναρ. Φ.9/6151/4.7.86 απόφασή μας τροποποίηση της 
αριθ. Φ. 9/2767/28.3.86 απόφασής μας, αποφασίζουμε: 

1. Τροποποιούμε την σχετική (5) απόφασή μας ως προς το 
πρώτο μέλος και ορίζουμε τον επόπτη Δημοσίας Υγείας Ιωάννη 
Τσιγγάνο ως τακτικό μέλος της επιτροπής με αναπληρωτή την 
επόπτρια Δημοσίας Υγείας Ειρήνη Κοντού και τον εκάστοτε επό¬ 
πτη Δημοσίας Υγείας του τομέα που πρόκειται να ιδρυθεί ή να 
λειτουργήσει η επιχείρηση. 

2. Κατά τα λοιπά ισχύει η αριθ. Φ.9/2767/28.3.86 από¬ 
φασή μας. 

3. Η απόφαση αυτή να δημοσιευθεί στην Εφημερίδα της Κυ- 
βερνήσεως και ισχύει από την υπογραφή της. 

Χαλκίδα, 17 Σεπτεμβρίου 1987 
Ο Νομάρχης 

ΝΙΚ. ΜΙΧΑΛΟΠΟΥΛΟΣ 

-♦- 

Αριθ. 7993 (12) 

Μεταβίβαση κοινόχρηστης έκτασης της μορφής του άρθρου 197 
του Αγρ. Κώδικα. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Το Νόμο 3200/55 «περί διοικητικής αποκεντρώσεως». 

2. Τις διατάξεις του άρθρου 197 του Αγρ. Κώδικα. 

3. Τις διατάξεις του άρθρου 15 του Ν.Δ. 216/73 «περί διοίκη- 

σης και διαχείρισης μεταβιβασθεισών κοινοχρήστων εποικιστι- 
κών εκτάσεων». 

4. Τα κτηματολογικά στοιχεία αγρ/τος «ΠΕΡΔΙΚΑ» αναμόρ¬ 
φωσης έτους 1972, αποφασίζουμε: 

1. Μεταβιβάζουμε στην Κοινότητα Πέρδικας το με αριθμό 
799 κοινόχρηστο τεμάχιο έκτασης 0,500 στρεμμ. αγρ/τος 
«ΠΕΡΔΙΚΑ» αναμόρφωσης διανομής έτους 1972. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Ηγουμενίτσα, 30 Σεπτεμβρίου 1987 
Ο Νομάρχης 
ΠΑΝ. ΣΚΑΛΤΣΑΣ 

- ♦- 

Αριθ. 16119 (13) 

Σύσταση νομικού προσώπου με το όνομα Πολιτιστικός Οργανι¬ 
σμός Δήμου Τρικκαίων. 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Τις διατάξεις του άρθρου 175 του Δημοτικού και Κοινοτι¬ 
κού Κώδικα (Π.Δ. 76/1985). 

2. Την αριθμ. 178/87 απόφαση του δημοτικού συμβουλίου 
του Δήμου Τρικκαίων του Νομού Τρικάλων, αποφασίζουμε: 

1: Συστήνουμε ίδιο νομικό πρόσωπο με το όνομα «Πολιτιστι¬ 
κός Οργανισμός Δήμου Τρικκαίων» στα Τρίκαλα του Νομού Τρι¬ 
κάλων. 

2. Σκοπός του νομικού προσώπου είναι: 

α. Η ανάπτυξη πνευματικών και πολιτιστικών εκδηλώσεων 
και δραστηριοτήτων στην πόλη και τι&ς συνοικισμούς του Δήμου 
Τρικκαίων. 

β. Η δημιουργία πνευματικών κέντρων, αναγνωστηρίων, δα¬ 
νειστικών βιβλιοθηκών, πινακοθήκης, χώρων για διαλέξεις και 
συζητήσεις θεάτρου. 

γ. Η διοργάνωση θεατρικών παραστάσεων, κινηματογραφι¬ 
κών προβολών και άλλων καλλιτεχνικών εκδηλώσεων καθώς 
και μορφωτικών σεμιναρίων και διαλέξεων. 

δ. Η εξεύρεση και διαφύλαξη λαογραφικού υλικού της περιο¬ 
χής η δημιουργία τοπικού ιστορικού αρχείου, καθώς και η διορ¬ 
γάνωση σχετικών με τα θέματα αυτά εκδηλώσεων. 

ε. Η φροντίδα για τη δημιουργία και λειτουργία ανοιχτού και 
ελεύθερου Πανεπιστημίου. 

στ. Η έρευνα και η προώθηση με δημόσιες και ανοιχτές συζη¬ 
τήσεις, των προβλημάτων της καθημερινής ζωής των συμπολι¬ 
τών. 

ζ. Η ανάπτυξη, προώθηση και προβολή της τοπικής καλλιτε¬ 
χνικής δημιουργίας των ιδανικών της Δημοκρατίας, της ελευθε¬ 
ρίας και της κοινωνικής δικαιοσύνης. 

3. Το νομικό πρόσωπο διοικείται από επταμελές Διοικητικό 
Συμβούλιο που αποτελείται από τους: 

α. Τον δήμαρχο ως Πρόεδρο. 

β. Τρεις δημοτικούς συμβούλους. 

. Τρεις δημότες. 

α μέλη του Δ.Σ. ορίζονται από το Δημοτικό Συμβούλιο. 

Τον Πρόεδρο όταν απουσιάζει ή κωλύεται αναπληρώνει ο 
Αντιπρόεδρος ο οποίος εκλέγεται από τα μέλη του Διοικητικού 
Συμβουλίου. 

Η θητεία του Διοικητικού Συμβουλίου είναι διετής. 

5. Πόροι του νομικού προσώπου προέρχονται: 

α. Από επιχορηγήσεις από το Δήμο Τρικκαίων και το Κράτος. 

β. Από κάθε είδους εισφορές, δωρεές, κληρονομιές, κληροδο¬ 
σίες, συνδρομές πολιτών, Οργανισμών, Σωματείων κ.λπ. 

γ. Από εισπράξεις εισιτηρίων, το αντίτιμο προγραμμάτων και 
των υπηρεσιών που παρέχει. 

δ. Από προσόδους της δικής του περιουσίας. 

6. Η περιουσία του νομικού προσώπου είναι: 

α. Οι χώροι που θα παραχωρήσει ο Δήμος Τρικκαίων για τη 
δημιουργία και ανάπτυξη των εγκαταστάσεών του με απόφαση 
του Δ.Σ. 

β. Τα οικοδομήματα, οι μηχανικές εγκαταστάσεις και όλο το 
άλλο υλικό που θα χρησιμοποιείται για τις δραστηριότητες και τη 
λειτουργία του. 


γ. Κάθε άλλος χώρος ή εγκατάσταση που θα παραχωρείται 
από το Δήμο, το Κράτος ή άλλο Φορέα. 

7. Το νομικό πρόσωπο θα στεγάζεται σε χώρο που θα παρα¬ 
χωρήσει τη χρήση ο Δήμος Τρικκαίων με απόφαση του Δημοτι¬ 
κού Συμβουλίου. 

8. Το Διοικητικό Συμβούλιο με απόφασή του καταρτίζει ή τρο¬ 
ποποιεί τον οργανισμό Εσωτερικής Υπηρεσίας και τους Κανονι¬ 
σμούς λειτουργίας και διαχείρισης που εγκρίνονται με απόφαση 
του Δημοτικού Συμβουλίου. 

9. Θα χρησιμοποιεί σφραγίδα που κυκλικά θα φέρει χαραγμέ¬ 
νες τις λέξεις ΠΟΛΙΤΙΣΤΙΚΟΣ ΟΡΓΑΝΙΣΜΟΣ ΔΗΜΟΥ ΤΡΙΚ- 
ΚΑΙΩΝ ΝΠΔΔ και εσωτερικά γραμμική παράσταση του κάστρου 
της πόλης με το ρολόγι του. 

10. Το νομικό πρόσωπο εκπροσωπείται στα Δικαστήρια και σε 
κάθε δημόσια αρχή από τον Πρόεδρο και όταν αυτός απουσιάζει ή 
κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Τρίκαλα, 2 Οκτωβρίου 1987 
Ο Νομάρχης 
Π. ΡΙΖΟΣ 

- ♦ - 

Αριθ. 3143 (14) 

Τροποποίηση της αριθ. 176/28.1.80 απόφασης του Νομάρχη 

Φθιώτιδας για έγκριση ίδρυσης εκτροφείου πτερωτών θηρα¬ 
μάτων σε μη δημόσια έκταση. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Την αριθ. 176/28.1.80 απόφασή μας σχετικά με την 
έγκριση ιδρύσεως εκτροφείου πτερωτών θηραμάτων σε μη δημό¬ 
σια έκταση από του Κωνσταντίνο Ηλ. Τσιλογιάννη κάτοικο Μα¬ 
γούλας Λουτρών Υπάτης. 

2. Την από 6.8.198 / αίτηση της Γεωργίας συζ. Κων. Τσιλο- 
γιάννη κατοίκου Μαγούλας - Λουτρών Υπάτης για τη μεταβί¬ 
βαση της ανωτέρω έγκρισης σ’ αυτή λόγω θανάτου του συζύγου 
της. 

3. Το αριθ. 248/9.9.87 πιστοποιητικό οικογενειακής κατά¬ 
στασης, της Κοινότητος Νεοχωρίου Υπάτης στο οποίο φαίνονται 
οι νόμιμοι κληρονόμοι του θανόντος Κων/νου Ηλ. Τσιλο- 
γιάννη. 

4. Το αριθ. 1493/8.9.87 πιστοποιητικό -Λ>υ Πρωτοδικείου 
Λαμίας στο οποίο φαίνεται ότι ο ανωτέρω δεν άφησε διαθήκη δη¬ 
μόσια, ιδιόγραφη ή μυστική που να δημοσιεύθηκε μέχρι και 
7.9.1987. 

5. Τις υπεύθυνες δηλώσεις του Ν.Δ. 105/1969 των παιδιών 
των ανωτέρω που εκχωρούν τα δικαιώματά τους στη μητέρα 
τους Γεωργία συζ. Κων Τσιλογιάννη για την εκμετάλλευση του 
εκτροφείου και 

6. Την αριθ. 5816/30.9.87 αναφορά του Δασαρχείου Λα¬ 
μίας, αποφασίζουμε: 

Τροποποιούμε την αριθ. 176/28.1.80 απόφασή μας και χο¬ 
ρηγούμε την έγκριση ιδρύσεως εκτροφείου πτερωτών θηραμάτων 
σε μη δημόσια έκταση στην Γεωργία συζ. Κων. Τσιλογιάννη κά¬ 
τοικο Μαγούλας - Λουτρών Υπάτης στην οποία περιέρχεται η 
εκμετάλλευση του εκτροφείου του ανδρός της Κωνσταντίνου Ηλ. 
Τσιλογιάννη ο οποίος και πέθανε στις 24.6.1980. 

Κατά τα λοιπά ισχύει η αριθ. 176/28.1.80 απόφασή μας. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Λαμία, 6 Οκτωβρίου 1987 
Ο Νομάρχης 
ΘΑΝ. ΦΡΑΓΚΙΑΔΑΚΗΣ 

-ψ.- 

Αριθ. ΑΒ/Φ16.17/1820 (15) 

Ανάκληση αδείας μεταλλευτικών ερευνών στο Ν. Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 

Με την απόφασή μας αριθμ. ΔΒ/Φ 16.17/1820 που εκδό- 
θηκε σύμφωνα με τις διατάξεις: 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


53 % 


α) Των άρθρων 44 και 47 του Ν.Δ/τος 210/1973 και 
β) Του άρθρου 3 του Ν. 374/1976, ανακαλείται: 

Η άδεια μεταλλευτικών ερευνών (ΑΒΜ 1679), που χορηγή¬ 
θηκε με την απόφασή μας αριθμ. ΕΣ 9980/26.7.82 (που ανα¬ 
μορφώθηκε με την ΕΣ 3099/1.3.83) στο όνομα της Α.Ε. ΜΕ¬ 
ΤΑΛΛΕΙΑ ΒΩΞΙΤΟΥ ΕΛΕΥΣΙΝΑΣ που εδρεύει στην Αθήνα 
(Σικελίας 18-20, Τ.Κ. 11741) για την περιφέρεια των Κοινοτή¬ 
των Μεξιατών - Κομποτάδων και του Δήμου Υπάτης για το λόγο 
ότι η αδειούχος δεν υπέβαλε κατά την τριετία που ίσχυε η άδεια 
αυτή, αίτηση και λοιπά δικαιολογητικά, σύμφωνα με τις«διατά- 
ξεις των άρθρων 44 και 47 του Ν.Δ. 210/1973 για την παρα¬ 
χώρηση σ’ αυτήν του χώρου της ανωτέρω άδειας. 

Λαμία, 6 Οκτωβρίου 1987 
Ο Νομάρχης 

ΘΑΝΑΣΗΣ ΦΡΑΓΚΙΑΔΑΚΗΣ 


- 4 - 

ΔΙΟΡΘ ΩΣΕΙΣ ΣΦΑΛ ΜΑΤΩΝ 

(16) 

Στην 40890/6.7.87 απόφαση του Υφυπουργού Εσωτερικών 
που δημοσιεύθηκε στο ΦΕΚ 442/21.8.87, τεύχος Β’, που 
αφορά τη σύσταση της Κοινοτικής Επιχείρησης Παναγιάς Θάσου 
Καβάλας με την επωνυμία «Τουριστικές Επιχειρήσεις “Χρυσή 
Αμμουδιά”» επιφέρονταιι οι εξής διορθώσεις: 

1. Στην παράγραφο 9 του αποφασιστικού εδ. α’ στον τελευταίο 
στίχο μετά τη λέξη «... Εσωτερικών...» διαγράφονται οι λέξις «και 
Δημόσιας Τάξης...». 

2. Στην παράγραφο 9 εδ. γ στην αρχή του τέταρτου στίχου 
μετά τη λέξη «... από ...» διαγράφεται η λέξη «... τρεις ..,». 

3. Στην παράγραφο 10 στο τέλος του τέταρτου στίχου διαγρά¬ 
φεται ο αριθμός «... 75/85...» και γράφεται ο σωστός αριθμός 
«...76/85...». 

(Από το ΥΠ. Εσωτερικών) 

-♦ - 


(17) 


Στην 94184/15.1.86 απόφαση του Υπουργού Εσωτερικών που 
δημοσιεύθηκε στο ΦΕΚ 741/28.2.86 τ. Β’ επιφέρονται οι εξής 
διορθώσεις: 

1. Στο Σκεπτικό της απόφασης στην παράγραφο 3 μετά την 
λέξη «... Χαβριάτων...» γράφεται η λέξη «Βλαχάτων» και μετά 


τον αριθμό «... 47/85 ...»γράφεται ο αριθμός «... 57/85 ...». 

2. Στο αποφασιστικό και στην παράγραφο 2 μετά τη λέξη «... 
που ...» διαγράφεται η λέξη «... εκφέρει...» και γράφεται η σωστή 
λέξη «... εισφέρει ...». 

(Από τό Υπ. Εσωτερικών) 
-♦- 


(18) 


Στη 16326/19.8.1987 απόφαση του Υπουργού Εργασίας που 
δημοσιεύτηκε στο ΦΕΚ 460/24.8.1987 (τ. Β’) και αφορά «Δη¬ 
μοσίευση στην Εφημερίδα της Κυβερνήσεως της από 5.8.1987 
ΣΣΕ για τους όρους αμοιβής και εργασίας των ξενοδοχοϋπαλλή- 
λων όλης της χώρας» επιφέρεται η παρακάτω διόρθωση. 

Στη σελίδα 4587, στήλη δεύτερη, στίχο 23 διορθώνεται ο μι¬ 
σθός της Δ’ κατηγορίας από τον εσφαλμένο «22500» στο σωστό 
«22550». 

, (Από το Εθνικό Τυπογραφείο) 

-♦- 

(19) 


Στο ΦΕΚ 422/10.8.1987 τ.Β’ που δημοσιεύτηκε η απόφαση 
ΑΒ 8148/16.7.1987 του Νομάρχη Έβρου σχετικά με σύσταση 
προσωρινών θέσεων επιφέρεται η παρακάτω διόρθωση: 

Από το λανθασμένο «Τέσσερις (4) θέσεις Διοικητικών Υπαλλή¬ 
λων κατηγορίας ΥΕ1» στο σωστό «Τέσσερις (4) θέσεις Διοικητι¬ 
κών υπαλλήλων κατηγορίας ΠΕΙ». 

(Από τη Νομαρχία Έβρου) 


( 20 ) 

Στο ΦΕΚ 458/21.8.87 τ.Β' που δημοσιεύθηκε η 2767/ 
27.7.87 απόφαση της Νομαρχίας Λακωνίας, σχετικά με τη σύ¬ 
σταση προσωρινών' θέσεων αορίστου χρόνου διορθώνεται το θέμα 
της απόφασης όπου αναγράφεται, από το λανθασμένο «σύσταση 
προσωρινών θέσεων στη Νομαρχία Λακωνίας» στο ορθό «Σύ¬ 
σταση προσωρινών θέσεων στην Δ/νση Εγγείων Βελτιώσεων Ν. 
Λακωνίας». 

(Από τη Δ/νση Εγγείων Βελτιώσεων Ν. Λακωνίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





